
LIETUVOS RESPUBLIKOS SEIMAS

NUTARIMAS
DĖL LIETUVOS RESPUBLIKOS VALSTYBĖS KONTROLĖS 
ATLIKTO VALSTYBINIO AUDITO ATASKAITOS 
„2015 M. RUGSĖJO 11 D. PRELIMINARIOSIOS SUTARTIES TARP 
UAB NT VALDOS IR UAB KARALIENĖS MORTOS MOKYKLA 
SUDARYMAS IR VYKDYMAS“ REKOMENDACIJŲ ĮGYVENDINIMO

2016 m.  birželio       d. Nr.
Vilnius



Lietuvos Respublikos Seimas,
įvertinęs Lietuvos Respublikos valstybės kontrolės (toliau – Valstybės kontrolė) pagal Lietuvos Respublikos Seimo 2016 m. kovo 22 d. nutarimą Nr. XII-2268 „Dėl pavedimo Lietuvos Respublikos valstybės kontrolei atlikti valstybinį auditą“ atlikto valstybinio audito 2016 m. birželio 1 d. ataskaitą Nr. VA-P-60-1-9 „2015 m. rugsėjo 11 d. preliminariosios sutarties tarp UAB NT Valdos ir UAB Karalienės Mortos mokykla sudarymas ir vykdymas“ (toliau – Audito ataskaita);
atkreipdamas dėmesį į Audito ataskaitoje nustatytas problemas dėl valstybės valdomų įmonių (toliau – VVĮ) vykdomos veiklos ir turto naudojimo, kurios turėtų būti sprendžiamos valstybės mastu;
siekdamas, kad būtų nustatytos VVĮ veiklos ir turimo nekilnojamojo turto valdymo gairės ir kryptys, taip prisidedant prie valstybės gaunamos grąžos iš VVĮ didinimo;
pabrėždamas, kad Nacionalinė žemės tarnyba prie Lietuvos Respublikos žemės ūkio ministerijos (toliau – Nacionalinė žemės tarnyba), kaip vykdanti valstybinės žemės patikėtinės funkcijas, turi tinkamai vykdyti valstybinės žemės naudojimo kontrolę;
siekdamas, kad VVĮ veikla ir valstybinės žemės naudojimas būtų kuo efektyvesni ir racionalesni, nutaria:
 straipsnis. 
Pasiūlyti Lietuvos Respublikos Vyriausybei:
) iki 2016 m. liepos 1 d suderinus su Valstybės kontrole parengti Audito ataskaitos rekomendacijų įgyvendinimo priemonių planą ir jų įgyvendinimo terminus;  

) išanalizuoti ir įvertinti VVĮ (įskaitant ir patronuojamąsias įmones) vykdomą veiklą ir jos atitiktį valstybės strateginiams ir VVĮ nustatytiems tikslams bei, atsižvelgiant į gautus rezultatus, priimti sprendimus dėl šių įmonių veiklos krypčių ir apimties;
) įvertinti, kokiu nekilnojamuoju turtu disponuoja VVĮ (įskaitant ir patronuojamąsias įmones), ir, atsižvelgiant į VVĮ keliamus tikslus, išanalizuoti, ar tas turtas yra naudojamas efektyviai ir racionaliai;
) nustatyti gaires, kaip VVĮ veiklai nenaudojamas nekilnojamasis turtas turėtų būti panaudotas, kad jis duotų didžiausią naudą valstybei;
) siekiant efektyviau naudoti valstybės turtą – valstybinę žemę, įvertinti galimybę keisti teisinį reguliavimą, susijusį su naujų statinių statybos vykdymu išnuomotuose valstybinės žemės sklypuose.

	straipsnis.
Pasiūlyti Nacionalinei žemės tarnybai nedelsiant imtis priemonių tinkamam valstybinės žemės naudojimo kontrolės organizavimui ir vykdymui užtikrinti:
) įvertinti, ar valstybinės žemė sklypai ir juose esantys statiniai naudojami pagal paskirtį;
) įvertinti, ar valstybinės žemės sklypai yra tinkamo dydžio esamiems pastatams eksploatuoti.

 straipsnis.
Pavesti Lietuvos Respublikos Seimo Audito komitetui atlikti šio nutarimo vykdymo parlamentinę kontrolę.

